میللی ساوونما ناظیری حولوصی آکار تورکیه-نین یونانیستانا صمیمی اولاراق اوزاتدیغی دوست الینی توتماغا چاغیریب.
"ماوی وطن" تعلیمی‌نین سئچکین موشاهیدچی گونو فعالیت‌لریندن سونرا آکار ویدئوکنفرانس واسیطه‌سیله تعلیمه قاتیلان گمی‌لرین قوموتانلارینا مراجعت ائدیب.
اوغورلو بیر تعلیم کئچیریلدیگینی بیلدیرن آکار دئییب:
"ایستر تعلیم‌لریمیز، ایسترسه ده دیگر فعالیت‌لریمیز گؤستریر کی، تورکیه حربی دنیز قوه‌لری حقوق‌لاریمیزی، ماراق‌لاریمیزی و منافع‌لریمیزی قوروماق اوچون عزملی و قرارلی ‌دیر. بونو حیاتا کئچیره‌جک گوجو وار".
تورکیه ایله یونانیستان آراسینداکی موناسیبت‌لرینه ده توخونان آکار دئییب:
"یونانیستانلا موناسیبت‌لریمیزده اولوسلار آراسی حقوقا حؤرمت ائدیریک و هر زامان مهریبان قونشولوق موناسیبت‌لری‌نین طرفداریییق. ایستییریک کی، حاضیرکی پروبلئم‌لر باریش یولو و معین اصول‌لارلا حل اولونسون. قونشوموز (یونانیستان) دیالوقدا یاواش آددیم آتیر. بیز اونلاردان بیر آز داها فعال‌لیق گؤزلییریک".
یونانیستان طرفی‌نین تخریبات کاراکترلی حرکت‌لری و سویلم لرینین علاقه‌لره منفی تأثیر گؤستردیگینی وورغولایان میللی ساوونما ناظیری علاوه ائدیب کی، تورکیه اولا‌راق باریش اوچون هر زامان بیر آددیم اؤنده اولاجاغیق. بوندان هئچ کیم شوبهه ائتمه‌سین. مقصدیمیز اگه دنیزی‌نین بوتون ثروت‌لرینی عدالت‌لی شکیلده پای‌لاشماق و اگه دنیزینی دوستلوق دنیزینه چئویرمک‌دیر. بیز بونون اوچون چالیشیریق. بو دوست الیندن توت دئییریک.
